b'\n_START_ARTICLE_\nPertti Rannikko\n_START_SECTION_\nUra\n_START_PARAGRAPH_\nRannikko ty\xc3\xb6skenteli Joensuun yliopiston Karjalan tutkimuslaitoksen assistenttina 1977-1990 ja erikoistutkijana 1990-2000. Maaseutu- ja ymp\xc3\xa4rist\xc3\xb6ntutkimuksen dosenttina h\xc3\xa4n on ollut Joensuun yliopistossa vuodesta 1995 l\xc3\xa4htien. Vuosina 2000-2002 Rannikko toimi Joensuun yliopistossa m\xc3\xa4\xc3\xa4r\xc3\xa4aikaisena ymp\xc3\xa4rist\xc3\xb6politiikan professorina ja vuodesta 2002 alkaen Joensuun yliopistossa ja sittemmin It\xc3\xa4-Suomen yliopistossa ymp\xc3\xa4rist\xc3\xb6politiikan professorina. Rannikko on toiminut kymmenen Suomen Akatemian tutkimusprojektin johtajana, sek\xc3\xa4 varttuneena tieteenharjoittajana 1995-1996 ja 2007-2008. Rannikko oli Maaseudun uusi aika -lehden p\xc3\xa4\xc3\xa4toimittajana vuosina 1993-1995. Vuonna 2008 Tieteentekij\xc3\xb6iden liitto valitsi Pertti Rannikon vuoden tieteentekij\xc3\xa4ksi.'